**Zápisnica z rokovania Valného Zhromaždenia**

**Obecný úrad Dolná Poruba - Pestovateľská pálenica spol. s.r.o., so sídlom v Dolnej**

**Porube č. 61, IČO: 31444971**

ktoré sa konalo dňa 05.09.2012 od 16,00 hod. do 17,00 hod. v sídle Obecného úradu Dolná Poruba.

*Prítomní:*

 - konateľ spoločnosti: JUDr. Miroslav Kopčan

 - členovia Valného zhromaždenia – poslanci obecného zastupiteľstva Obce Dolná Poruba:

 Milan Suchý, Ing. Pavol Gago, Mgr. Peter Martinák, Ing. Eva Bačíková

 - účtovníčka Pestovateľskej pálenice spol. s.r.o. a Obce Dolná Poruba: Vániová Zuzana

 - Hlavný kontrolór obce: Anna Ďurovcová

*Neprítomný:*

 - člen Valného zhromaždenia – Roman Hrbáček

 Rokovanie valného zhromaždenia spoločnosti s ručením obmedzeným otvoril konateľ spoločnosti JUDr. Miroslav Kopčan, ktorý zároveň prítomných privítal a predniesol program rokovania valného zhromaždenia ( ďalej len VZ ). Za overovateľov zápisnice určil Ing. Pavla Gagu a Milana Suchého, písaním zápisnice poveril Zuzanu Vániovú.

*Program rokovania:*

 1. Otvorenie

 2. Voľba overovateľov zápisnice

 3. Schválenie programu

 4. Výročná správa za rok 2011 a schválenie riadnej účtovnej závierky za

 rok 2011 a použitie zisku na vykrytie strát minulých rokov

 5. Vyhodnotenie páleničiarskeho roka 2011-2012

 6. Schválenie pôžičky na účet Obce Dolná Poruba v prípade nedostatku finančných prostriedkov

 7. Schválenie nenávratného finančného príspevku pre TJ Slovan Dolná Poruba – pre žiacke

 mužstvo

 8. Informácie konateľa spoločnosti

 9. Diskusia

 10. Ukončenie VZ

1. **Otvorenie**

 Na úvod konateľ spoločnosti JUDr. Miroslav Kopčan konštatuje, že valné zhromaždenie bolo zvolané zákonným spôsobom a má uznášaniaschopnú právomoc, vzhľadom na to, že VZ je 100% spoločníkom spoločnosti.

**2. Voľba overovateľov zápisnice**

 Konateľ spoločnosti JUDr. Miroslav Kopčan predniesol návrh na voľbu overovateľov zápisnice a písaním zápisnice, ktorý valné zhromaždenie jednomyseľne schválilo. Za overovateľov zápisnice určil Milana Suchého a Ing. Pavla Gagu, písaním zápisnice poveril Zuzanu Vániovú.

**3. Schválenie programu**

 Valné zhromaždenie jednomyseľne schválilo predložený program rokovania VZ.

**4. Výročná správa za rok 2011 a schválenie riadnej účtovnej závierky za rok 2011**

 Účtovníčka spoločnosti – Zuzana Vániová predložila na schválenie výročnú správu za účtovné obdobie k 31.12.2011 a vyhodnotenie riadnej účtovnej závierky spoločnosti s ručením obmedzeným Pestovateľská pálenica za rok 2011 s tým, že celkové výnosy boli dosiahnuté v objeme 36 479,65 € a náklady predstavujú výšku 30 844,14 €. Spoločnosť s.r.o. vykazuje za rok 2011 zisk vo výške + 5635,51 € ( príloha č. 2,3 ). Valné zhromaždenie rozhodlo použiť dosiahnutý zisk na vykrytie strát minulých rokov.

**5. Vyhodnotenie páleničiarskeho roka 2011-2012**

 Účtovníčka spoločnosti – Zuzana Vániová informovala prítomných s výrobným listom celkovej výroby liehu počas sezóny september 2011 - jún 2012.Celkovo sa vyrobilo 7 185,94 la liehu, celkové tržby z pálenia predstavujú výšku 56 050,34 EUR, spotrebná daň z liehu, ktorá bola odvedená štátu predstavuje sumu 38 804,08 EUR ( príloha č. 3 ).

Rozdiel sú tržby zaúčtované do výnosov spoločnosti v celkovej sume 17 246,26 EUR. Náklady pálenice predstavujú sumu 12 349,01 EUR a výnosy boli dosiahnuté vo výške 17 247,07 EUR. Rozdiel je zisk vo výške 4 898,06 EUR .

Za stredisko fekálne vozidlo: náklady predstavujú výšku 3 993,89 EUR, výnosy boli dosiahnuté vo výške 6 459,08 EUR , rozdiel je zisk vo výške + 2465,19 EUR.

Za stredisko Pošta Partner: Náklady spolu predstavujú výšku: 6 889,48 EUR, výnosy spolu sú 4 918,95 EUR. Rozdiel je strata: -1 970,53 EUR .

Celkové hospodárenie spoločnosti s.r.o. za páleničiarsky rok 2011/2012:

celkové náklady prestavujú sumu 23 232,38 EUR, celkové výnosy boli dosiahnuté vo výške 28 625,10 EUR a hospodársky výsledok za páleničiarsky rok 2011-2012 predstavuje zisk vo výške 5 392,72 EUR.

 **6.** **Schválenie pôžičky na účet Obce Dolná Poruba**

 Konateľ spoločnosti JUDr. Miroslav Kopčan informoval členov VZ o nepriaznivej finančnej situácii obce z dôvodu platenia nepredpokladaných výdavkoch ( rekonštrukcia kotolne na Základnej škole, opravy a údržba priestorov materskej školy) a predložil návrh na poskytnutie pôžičky z účtu Pestovateľskej pálenice na bežný účet Obce Dolná Poruba na potrebný chod obecného úradu v prípade nedostatku finančných prostriedkov na obci. Valné zhromaždenie schválilo predisponovať finančné prostriedky podľa potreby z účtu Pestovateľskej pálenice na účet Obce Dolná Poruba na základe Zmluvy o pôžičke, ktorá bude bezúročná.

 **7.** **Schválenie nenávratného finančného príspevku pre žiacke mužstvo TJ Slovan Dolná Poruba**

 Konateľ spoločnosti JUDr. Miroslav Kopčan predložil Valnému zhromaždeniu žiadosť Futbalového oddielu TJ Slovan Dolná Poruba o poskytnutie nenávratného finančného príspevku pre družstvo žiakov vo výške 1000 €, ktorý bude použitý na pokrytie vstupných nákladov spojených s organizačným zabezpečením a nákupom základného športovo-technického vybavenia žiackeho družstva ( príloha č. 4 ). Valné zhromaždenie žiadosť jednomyseľne schválili.

 **8.** **Informácie konateľa spoločnosti**

 Konateľ spoločnosti JUDr. Miroslav Kopčan informoval prítomných o otvorení páleničiarskej sezóny 2012/2013 a to dňom 10.08.2012, o vykonaných prácach v priestoroch Pestovateľskej pálenice spol. s r.o. pred otvorením páleničiarskej sezóny 2012-2013 a informoval ich o nákladov vynaložených na začatie výroby destilátu. Okrem toho podal informácie o prijatí dvoch páleníkov na základe Dohody o vykonaní práce. Za hlavného páleníka bol poverený Rudolf Belák, bytom Dolná Poruba č. 99, s účinnosťou od 11.08.2012. Menovaný spĺňa podmienky v zmysle vyhlášky Ministerstva pôdohospodárstva Slovenskej republiky č. 652/2002 Z.z., nakoľko v roku 2011 úspešne absolvoval odbornú prípravu potrebnú na vydanie povolenia na prevádzkovanie liehovarníckeho závodu na pestovateľské pálenie ovocia. Pomocným páleníkom naďalej zostáva Kopčan Jozef, bytom Dolná Poruba č. 135. Odmena pre páleníkov za 1 la vypáleného alkoholu je 0,33 € a hlavnému páleníkovi Rudolfovi Belákovi patrí mesačná odmena vo výške 50 € za vedenie agendy v zmysle pracovnej náplne pracovníka.

 **9.** **Diskusia**

 V diskusii konateľ spoločnosti JUDr. Miroslav Kopčan informoval členov valného zhromaždenia, že systém chladenia v pálenici je naplánovaný do budúcna a taktiež  upozornil prítomných, že počas tejto páleničiarskej sezóny je potrebný ešte jeden páleník. Informácie konateľa valné zhromaždenie zobralo na vedomie.

  **10. Ukončenie VZ**

 Konateľ spoločnosti JUDr. Miroslav Kopčan ukončil zasadnutie valného zhromaždenia.

O priebehu valného zhromaždenia bola spísaná táto zápisnica, podpísaná konateľom spoločnosti, overovateľmi zápisnice a zapisovateľkou.

V Dolnej Porube, dňa 05.09.2012

Konateľ spoločnosti: JUDr. Miroslav Kopčan .....................................

Overovatelia zápisnice: Ing. Pavol Gago ......................................

 Milan Suchý ......................................

Zapísala: Zuzana Vániová, zapisovateľka VZ ...................................

**Uznesenie z Valného zhromaždenia Obecného úradu Dolná Poruba – Pestovateľská pálenica spol. s r.o. konaného dňa 05.09.2012**

**Uznesením č. 1/2012** valné zhromaždenie

 **s c h v a ľ u j e**

 A) Návrh na voľbu

 a) Overovateľov zápisnice: Ing. Pavla Gagu, Milana Suchého

 b) zapisovateľa zápisnice valného zhromaždenia: Zuzanu Vániovú

 B) Program rokovania valného zhromaždenia

 C) Výročnú správu za účtovné obdobie k 31.12.2011 a riadnu účtovnú závierku spoločnosti s ručením obmedzeným Pestovateľská pálenica za rok 2011.

 D ) Použiť dosiahnutý zisk za rok 2011 vo výške 5635,51 € na vykrytie stráv minulých rokov.

**Hlasovanie:**

Valné zhromaždenie schválilo uznesenie jednomyseľne.

**Uznesením č. 2/2012** valné zhromaždenie

**b e r i e n a  v e d o m i e**

 A) Vyhodnotenie výroby destilátu v Pestovateľskej pálenici spol. s r.o. Dolná Poruba za obdobie september 2011 – jún 2012

 B) Informáciu konateľa spoločnosti JUDr. Miroslava Kopčana o otvorení páleničiarskej sezóny 2012/2013 dňom 10.08.2012

 C) Informácie konateľa spoločnosti JUDr. Miroslava Kopčana o vykonaných prácach v priestoroch Pestovateľskej pálenice spol. s r.o. pred otvorením páleničiarskej sezóny 2012-2013

 D) Informácie konateľa spoločnosti JUDr. Miroslava Kopčana o prijatí dvoch páleníkov: Rudolfa Beláka, bytom Dolná Poruba č. 99 a Jozefa Kopčana, bytom Dolná Poruba č.135

 E) Odmenu pre páleníkov za 1 la vypáleného alkoholu 0,33 €, hlavnému páleníkovi mesačná odmena vo výške 50 € za vedenie agendy v zmysle pracovnej náplne pracovníka.

 F) Informáciu o zmene hlavného páleníka, ktorým bol poverený Rudolf Belák, bytom Dolná Porubač. 99 s účinnosťou od 11.08.2012

 G) Informácie konateľa spoločnosti JUDr. Miroslava Kopčana o probléme prítoku čistej vody na chladenie pri pálení ovocných kvasov, systém chladenia je naplánovaný do budúcna.

**Uznesením č. 3/2012** valné zhromaždenie

**s c h v a ľ u j e**

 podľa potreby poskytnutie finančných prostriedkov z účtu Pestovateľskej pálenice spol. s r.o. na bežný účet Obce Dolná Poruba v zmysle uzatvorenej Zmluvy o pôžičke v prípade nedostatku finančných prostriedkov na obci.

 **Hlasovanie:**

Valné zhromaždenie schválilo uznesenie jednomyseľne.

**Uznesením č. 4/2012** valné zhromaždenie

**s c h v a ľ u j e**

 žiadosť Futbalového oddielu TJ Slovan Dolná Poruba o poskytnutie nenávratného finančného príspevku pre družstvo žiakov vo výške 1000 €, ktorý bude použitý na pokrytie vstupných nákladov spojených s organizačným zabezpečením a nákupom základného športovo-technického vybavenia žiackeho družstva.

 **Hlasovanie:**

Valné zhromaždenie schválilo uznesenie jednomyseľne.

V Dolnej Porube, dňa 05.09.2012

Zapísala: Zuzana Vániová, zapisovateľka VZ ......................................

 ...................................................

 JUDr. Miroslav Kopčan

 konateľ spoločnosti